এমিলি বিচাম

এমিলি বিচাম (জন্ম ১২ মে ১৯৮৪) একজন ইংরেজ অভিনেত্রী ও সঙ্গীতশিল্পী। তিনি কোয়েন ভ্রাতৃদ্বয়ের হেইল, সিজার! চলচ্চিত্রে, এমসির ইনটু দ্য ব্যাডল্যান্ডস টিভি ধারাবাহিক, এবং ড্যাফনি চলচ্চিত্রে নাম ভূমিকায় অভিনয়ের জন্য পরিচিত। ২০১৯ সালে তিনি লিটল জো চলচ্চিত্রে শ্রেষ্ঠাংশে অভিনয় করে কান চলচ্চিত্র উৎসব থেকে শ্রেষ্ঠ অভিনেত্রী বিভাগে পুরস্কার অর্জন করেন।

 প্রারম্ভিক জীবন 
বিচাম ১৯৮৪ সালের ১২ই মে ম্যানচেস্টারের উইদেনশয়ে জন্মগ্রহণ করেন। তার পিতা ইংরেজ এবং মাতা মার্কিনী। তার পিতা বিমানের পাইলট। তার ব্রিটিশ ও মার্কিন দ্বৈত নাগরিকত্ব রয়েছে। ২০০৩ সালে ১৮ বছর বয়সে তিনি লন্ডন একাডেমি অব মিউজিক অ্যান্ড ড্রামাটিক আর্টে ভর্তি হন এবং ২০০৬ সালে স্নাতক সম্পন্ন করেন।

 কর্মজীবন 
লন্ডন একাডেমি অব মিউজিক অ্যান্ড ড্রামাটিক আর্টের শেষবর্ষে বিচাম পেশাদার অভিনয়ের সুযোগ গ্রহণ শুরু করেন। তার প্রথম দিকের কাজ ছিল থ্রিলারধর্মী টেলিভিশন চলচ্চিত্র বোন ভয়েজ এবং অতিপ্রাকৃত টিভি ধারাবাহিক আফটারলাইফ। তার অভিনীত বোন ভয়েজ চলচ্চিত্রটি ২০০৬ সালে আইটিভিতে প্রচারের পর ইতিবাচক সাড়া পান। এটি ২০০৭ সালের জুন মাসে মন্টে কার্লো টেলিভিশন উৎসবে গোল্ডেন নিম্ফ পুরস্কার লাভ করে।

২০০৭ সালের মাঝামাঝিতে পরিচালক জ্যান ডান তাকে স্বাধীন চলচ্চিত্র দ্য কলিং-এর শ্রেষ্ঠাংশে অভিনয়ের জন্য নির্বাচন করেন। এই কাজের জন্য তিনি লন্ডন স্বাধীন চলচ্চিত্র উৎসব থেকে শ্রেষ্ঠ অভিনেত্রীর পুরস্কার লাভ করেন। চলচ্চিত্রটি মিশ্র প্রতিক্রিয়া লাভ করে। এক সমালোচনায় বলা হয়, "নবাগত এমিলি বিচাম সংকল্পবদ্ধ তরুণী চরিত্রে বলিষ্ঠ ব্রেন্ডা ব্লেদিন ও সুজানা ইয়র্কের বিপক্ষে গিয়ে তার ইচ্ছা অনুসারে কাজ করেছেন।" বিচামের প্রতিক্রিয়া ব্যাখ্যা করতে গিয়ে এডিনবার্গ আন্তর্জাতিক চলচ্চিত্র উৎসবের ২০০৬ থেকে ২০১০ সাল পর্যন্ত সৃজনশীল পরিচালক ও চলচ্চিত্র কলামিস্ট হ্যানা ম্যাকগিল সিদ্ধান্ত নেন যে বিচাম ট্রেইলব্লেজার শাখায় জন্য বিবেচিত হবেন এবং তিনি এই উৎসব থেকে শ্রেষ্ঠ অভিনেত্রীর পুরস্কার লাভ করেন। একই বছর বিচাম প্রথমবারের মত পেশাদার মঞ্চে ইয়ান ম্যাকহিউয়ের প্রথম নাটক হাউ টু কার্স-এ অভিনয় করেন। লন্ডনের শেপার্ডস বুশের বুশ থিয়েটারে পরিচালক জোসি রুর্কের নির্দেশনায় এই নাটকে অভিনয় করেন।

বিচাম একাধিক টেলিভিশন ধারাবাহিকে অভিনয় করেছেন, তন্মধ্যে রয়েছে আগাথা ক্রিস্টিস মার্পল, টেস অব দ্য ডি'আর্বেরভিলস ও দ্য স্ট্রিট। তিনি নাইলন পত্রিকার "ইয়াং হলিউড" সংখ্যায় ৫৫ "ভবিষ্যতের মুখ" তালিকায় অন্তর্ভুক্ত হন এবং সেই সাথে তার ছবির সাথে সংযুক্ত শিরোনামে লেখা ছিল "ইয়াং হলিউড লন্ডন"। এস্কয়ার পত্রিকার বয়োজ্যেষ্ঠ গ্ল্যামার আলোকচিত্রী জন র‍্যানকিন উল্লেখ করেন "তার মধ্যে বিশেষ কিছু রয়েছে, যা আপনি যে কারও মধ্যে অনুভব করেন... তিনি অন্যতম উত্তেজক অভিনেত্রী।"

২০১৩ সালে বিচাম দ্য ভিলেজ টিভি ধারাবাহিকে কার্লো অ্যালিংহাম চরিত্রে অভিনয় করেন। তিনি এমসির মার্শাল আর্ট মারপিট নাট্যধর্মী ইনটু দ্য ব্যাডল্যান্ডস টিভি ধারাবাহিকে দ্য উইডো চরিত্রে অভিনয় করেন। ২০১৬ সালে তিনি কোয়েন ভ্রাতৃদ্বয়ের হেইল, সিজার! চলচ্চিত্রে পার্শ্ব চরিত্রে অভিনয় করেন। এক বছর পর তিনি ড্যাফনি চলচ্চিত্রে নাম ভূমিকায় অভিনয় করেন। এই কাজের জন্য তিনি ব্রিটিশ ইন্ডিপেন্ডেন্ট চলচ্চিত্র পুরস্কারের শ্রেষ্ঠ অভিনেত্রী পুরস্কারের মনোনয়ন লাভ করেন। ২০১৯ সালে তিনি লিটল জো চলচ্চিত্রে শ্রেষ্ঠাংশে অভিনয় করে কান চলচ্চিত্র উৎসব থেকে শ্রেষ্ঠ অভিনেত্রী বিভাগে পুরস্কার অর্জন করেন।

 চলচ্চিত্রের তালিকা 
 চলচ্চিত্র 
 বছর শিরোনাম চরিত্র টীকা ২০০৬ বোন ভয়েজ রেচেল আলড্রেড টেলিভিশন চলচ্চিত্র ২০০৭ টুয়েন্টিএইট উইকস লেটার ক্যারেন রাইজ অব দ্য ফুটসোলজার কেলি আগাথা ক্রিস্টিস মার্পল এলভিরা ব্লেক টেলিভিশন চলচ্চিত্র গড্‌স ওন্ডস পপি স্বল্পদৈর্ঘ্য চলচ্চিত্র ২০০৯ দ্য কলিং জোঅ্যানা ২০১০ বেজমেন্ট প্রু পালস স্টেলা হ্যামিলটন টেলিভিশন চলচ্চিত্র ২০১২ অ্যানিমেল চার্ম জেজেবেল স্বল্পদৈর্ঘ্য চলচ্চিত্র ২০১৩ আর্ট ইজ... লুলু  দ্য থার্টিন্থ টেল ইসাবেল অ্যাঞ্জেলফিল্ড টেলিভিশন চলচ্চিত্র ২০১৪ হ্যাপি বার্থডে টু মি লুসি স্বল্পদৈর্ঘ্য চলচ্চিত্র ২০১৬ হেইস, সিজার! ডিয়েড্রা ২০১৭ ড্যাফনি ড্যাফনি মনোনীত—ব্রিটিশ স্বাধীন চলচ্চিত্রে শ্রেষ্ঠ অভিনেত্রী বিভাগে বিআইএফএ পুরস্কারমনোনীত—শ্রেষ্ঠ অভিনেত্রী বিভাগে ইভনিং স্ট্যান্ডার্ড ব্রিটিশ চলচ্চিত্র পুরস্কারমনোনীত—বর্ষসেরা ব্রেকথ্রো বিভাগে ইভনিং স্ট্যান্ডার্ড ব্রিটিশ চলচ্চিত্র পুরস্কারমনোনীত—শ্রেষ্ঠ নবাগত নারী বিভাগে এম্পায়ার পুরস্কার ২০১৯ বার্লিন, আই লাভ ইউ হ্যানা লিটল জো অ্যালিস শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার সালফার অ্যান্ড হোয়াইট ভানেসা টেইট  দি অক্টোপাস নেস্ট ক্লেয়ার স্বল্পদৈর্ঘ্য চলচ্চিত্র ২০২১ আউটসাইড দ্য ওয়্যার সোফিয়া ক্রুয়েলা ক্যাথরিন মিলার

 টেলিভিশন 
 বছর শিরোনাম চরিত্র টীকা ২০০৬ আফটারলাইফ স্যাশ ১ পর্ব ২০০৭ দি ইনোসেন্স প্রজেক্ট রেচেল ১ পর্ব ২০০৭ পার্টি অ্যানিমেলস ভিয়েনা লরি	 ১ পর্ব ২০০৭ নিউ ট্রিকস লরা স্মল ১ পর্ব ২০০৭ দ্য বিল অ্যাঞ্জেলা মিয়াট ১ পর্ব ২০০৮ লুইস নেল বাকলি ১ পর্ব ২০০৮ টেস অব দ্য ডি'আর্বেরভিলস রেটি প্রিডল ২ পর্ব ২০০৯ আনফরগিভেন লুসি বেলকাম ৩ পর্ব ২০০৯ দ্য স্ট্রিট জেমা ২ পর্ব ২০০৯ মার্লিন এমিরিয়া ১ পর্ব ২০১০ সাইলেন্ট উইটনেস অ্যানা ফ্ল্যানারি ২ পর্ব ২০১১ দ্য রানওয়ে ক্যারোলাইন ডিক্সন ২ পর্ব ২০১২ কেস সেন্সিটিভ ম্যারি ট্রিলিজ ২ পর্ব ২০১২ Damages রুটগারের মেয়ে ১ পর্ব ২০১২ দ্য ফিয়ার জ্যানি বেকেট ৩ পর্ব ২০১৩ ব্ল্যান্ডিংস মিস ইয়াংহাসবেন্ড ১ পর্ব ২০১৩ দ্য ভিলেজ ক্যারো আলিংহাম ৬ পর্ব ২০১৪ দ্য মাস্কেটিয়ার্স অ্যাডেল বেসেট ১ পর্ব ২০১৫২০১৯ ইনটু দ্য ব্যাডল্যান্ডস বিধবা ৩২ পর্ব ২০২১ দ্য পারসুইট অব লাভ ফ্যানি লোগান ৩ পর্ব ২০২১ এইটিন নাইন্টি নাইন মোরা ফ্র্যাঙ্কলিন আসন্ন ধারাবাহিক

 ভিডিও গেম 
 বছর শিরোনাম চরিত্র টীকা ২০০৮ মিরর্স এজ সেলেস্ট "সেল" উইলসন কণ্ঠাভিনয়

 তথ্যসূত্র 

 বহিঃসংযোগ 



বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর ইংরেজ অভিনেত্রী
বিষয়শ্রেণী:ইংরেজ চলচ্চিত্র অভিনেত্রী
বিষয়শ্রেণী:ইংরেজ টেলিভিশন অভিনেত্রী
বিষয়শ্রেণী:ইংরেজ মঞ্চ অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মার্কিন বংশোদ্ভূত ইংরেজ ব্যক্তি
বিষয়শ্রেণী:মার্কিন যুক্তরাষ্ট্রে ব্রিটিশ অভিবাসী
বিষয়শ্রেণী:ম্যানচেস্টারের অভিনেত্রী
বিষয়শ্রেণী:লন্ডন একাডেমি অব মিউজিক অ্যান্ড ড্রামাটিক আর্টের প্রাক্তন শিক্ষার্থী
বিষয়শ্রেণী:শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার বিজয়ী
বিষয়শ্রেণী:ব্রিটিশ মঞ্চ অভিনেত্রী
বিষয়শ্রেণী:ব্রিটিশ টেলিভিশন অভিনেত্রী
বিষয়শ্রেণী:ইংরেজ কণ্ঠাভিনেত্রী